ΚΑΝΟΝΙΣΜΟΣ (ΕΚ) αριθ. 1815/95 ΤΗΣ ΕΠΙΤΡΟΠΗΣ της 26ης Ιουλίου 1995 για τον καθορισμό του ισοζυγίου εφοδιασμού των Καναρίων Νήσων σε προϊόντα του τομέα του ρυζιού, και των λεπτομερειών προσαρμογής των ενισχύσεων για τα προϊόντα που κατάγονται από την Κοινότητα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 3 παράγραφος 4,

Εκτιμώντας:

ότι οι κοινές λεπτομέρειες εφαρμογής του ειδικού καθεστώτος εφοδιασμού των Καναρίων Νήσων με ορισμένα γεωργικά προϊόντα που έχουν καθοριστεί από τον κανονισμό (ΕΚ) αριθ. 2790/94 της Επιτροπής (3), όπως τροποποιήθηκε από τον κανονισμό (ΕΚ) αριθ. 2883/94 (4) 7 ότι, για την εφαρμογή των διατάξεων του άρθρου 2 του κανονισμού (ΕΟΚ) αριθ. 1601/92 πρέπει να καθοριστεί το προβλεπόμενο ισοζύγιο εφοδιασμού των Καναρίων Νήσων με προϊόντα του τομέα του ρυζιού 7 ότι, από το ισοζύγιο αυτό, θα πρέπει να είναι δυνατή η αναθεώρηση κατά τη διάρκεια του έτους της συνολικής ποσότητας που θα καθοριστεί, συναρτήσει των αναγκών της περιοχής αυτής 7 ότι, για την εφαρμογή του άρθρου 3 παράγραφος 2 του κανονισμού (ΕΟΚ) αριθ. 1601/92, πρέπει να προβλεφθεί η προσαρμογή της ενισχύσεως που χορηγείται για την παράδοση προϊόντων του τομέα του ρυζιού που προέρχονται από την κοινοτική αγορά προκειμένου ν' αποφευχθούν, ιδίως πριν από τη συγκομιδή, δεσμεύσεις προμήθειας που θα απολαύουν της ενισχύσεως για την νέα περίοδο και να ληφθούν υπόψη οι ισχύουσες πρακτικές στον τομέα 7 ότι η προσαρμογή αυτή πρέπει να γίνει συναρτήσει της διαφοράς των τιμών αγοράς στην παρέμβαση που ισχύουν αντιστοίχως το μήνα καταθέσεως της αιτήσεως του πιστοποιητικού ενισχύσεως και το μήνα του καταλογισμού του πιστοποιητικού, ο μηχανισμός δε αυτός πρέπει να εφαρμοσθεί από την 1η Ιουλίου 1995, λόγω της εφαρμογής από την ημερομηνία αυτή του κανονισμού (ΕΚ) αριθ. 3290/94 στον τομέα του ρυζιού 7 ότι η Επιτροπή Διαχείρισης Σιτηρών, δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Σε εφαρμογή του άρθρου 2 του κανονισμού (ΕΟΚ) αριθ. 1601/92, οι ποσότητες του προβλεπόμενου ισοζυγίου στον τομέα του ρυζιού που απολαύουν δασμολογικής απαλλαγής κατά την εισαγωγή, όταν κατάγονται από τρίτες χώρες ή της κοινοτικής ενισχύσεως καθορίζονται στο παράρτημα.

Άρθρο 2

Για την εφαρμογή του άρθρου 3 παράγραφος 2 του κανονισμού (ΕΟΚ) αριθ. 1601/92, το ποσό της ενισχύσεως προσαρμόζεται συναρτήσει του επιπέδου των μηνιαίων προσαυξήσεων που εφαρμόζονται στην τιμή παρεμβάσεως και ενδεχομένως, των διακυμάνσεων των τιμών αυτών ανάλογα με το στάδιο μεταποιήσεως με τον εφαρμοζόμενο συντελεστή μετατροπής.

Άρθρο 3

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Ιουλίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

ΙΣΟΖΥΓΙΟ ΕΦΟΔΙΑΣΜΟΥ ΤΩΝ ΚΑΝΑΡΙΩΝ ΝΗΣΩΝ ΣΕ ΡΥΖΙ ΓΙΑ ΤΗΝ ΠΕΡΙΟΔΟ ΕΜΠΟΡΙΑΣ 1995/96

>ΘΕΣΗ ΠΗΝΑΚΑ>